પ્રિયાની માતાએ વધુમાં જણાવ્યું કે તેમને આ વાતનો બિલકુલ અંદાજ ન હતો કે આવું કંઇ પણ થઇ શકે છે. પ્રીથાએ જણાવ્યું કે અમે પ્રિયાની એક્ટિંગની ઇચ્છાને પગલે તેને એક ઑડિશનમાં લઇ ગયાં હતાં. ગત વર્ષે જ્યારે અમે પ્રિયાને ઑડિશનમાં લઇ ગયાં હતાં ત્યારે તે ધોરણ-12માં અભ્યાસ કરતી હતી. આ ઑડિશનમાં પણ પ્રિયાનું સિલેક્શન થઇ ગયું હતું. પરંતુ બોર્ડની પરીક્ષાના કારણે તે શુટિંગમાં ગઇ ન હતી. તે પછી ફિલ્મ મેકર્સે પોતે જ તેને આગામી ફિલ્મ માટેની કાસ્ટિંગ માટે તૈયાર રહેવા કહ્યું હતું.